Cephalaria
Store norske leksikon,Biologi,Planteriket,Dekkfrøete planter,Tofrøbladete planter,Kardeborreordenen,Kaprifolfamilien,Storknappslekta
Cephalaria er ei slekt i kaprifolfamilien med om lag 65 arter, hovedsakelig i middehavsområdet og ingen naturlig forekommende i Norge. Den kalles også storknappslekta.
Bladene er motsatte, og blomstene sitter tett sammen i mer eller mindre halvkuleforma hoder. Overflatisk kan blomsterstanden ligne på kurvplanter, men arter i storknappslekta har frie pollenknapper som stikker ut av blomstene. Blomstene i kanten av blomsterstanden har lange fliker og er noe asymmetriske, mens blomstene i midten er symmetriske med kortere fliker.Ingen arter i storknappslekta er viltvoksende i Norge, men noen dyrkes som prydplanter. Den vanligste er gullknapp. Artene i slekta finnes ved Middelhavet og i Vest-Asia.Storknappslekta er nært beslekta med bakkeknappslekta og rødknappslekta. Blomstene i storknappslekta er gule eller hvite og begeret mangler tenner, mens de to andre slektene som regel har rosaaktige blomster og har beger med tenner i toppen. I likhet med rødknappslekta har storknappslekta firetallige blomsterkroner, noe som skiller disse fra bakkeknappslekta, som har femtallige. Les mer i Store norske leksikon kurvplantefamilien kaprifolfamilien rødknapp Scabiosa